Úrvalslið seinni hluta Domino´s-deildar kvenna í körfubolta var kynnt í bækistöðvum KKÍ í gær og í kvöld hefst síðan úrslitakeppnin . Þrjár voru valdar í liðið úr deildarmeistaraliði Snæfells , þær Hildur Sigurðardóttir , Gunnhildur Gunnarsdóttir og Kristen McCarthy ásamt þeim Söru Rún Hinriksdóttur Keflavík og Rögnu Margréti Brynjarsdóttur úr Val . Þá var Kristen McCarthy valinn besti leikmaðurinn og Ingi Þór Steinþórsson Snæfelli besti þjálfarinn . Dugnaðarforkurinn var valinn Jóhanna Björk Sveinsdóttir Breiðabliki . Besti dómarinn í Domino´s-deildum karla og kvenna á seinni hlutanum er Sigmundur Már Herbertsson . Úrslitakeppnin í Domino´s-deild kvenna hefst síðan í kvöld . Það eru Snæfell og Grindavík sem mætast annars vegar og hins vegar Keflavík og Haukar . Snæfell og Keflavík hafa heimaleikjaréttinn í rimmunum en vinna þarf þrjá leiki í undanúrslitum til þess að komast í úrslit Íslandsmótsins .